
DECEMBRIE 26, 2023 DE DANIELVLA 


Răspuns la „demonstraţia' lui Mihai Silviu Chirilă 
care invocă Canonul 17 de la Sinodul 4 Ecumenic, 
ținând morțiș să-i convingă pe preoții și călugării din 
Episcopia de Ungheni și Nisporeni de canonicitatea 
Mitropoliei lor filo-ruse, a „Chişinăului și 

întregii Moldove” 

Notă: În acest articol tratez doar principalul argument cu care pretinde domnul Chirilă că „distruge” 
canonicitatea Mitropoliei Basarabiei. 


Problema pe care o tratează acest articol se pune pe la minutul 45 al filmării. 


Jurist și teolog Mihai-Silviu CHIRILĂ "Canonicitatea Mitropoliei Chișinău... 


Joi 21 decembrie 2023, Mihai Silviu Chirilă a fost prezent la „Adunarea Generală anuală a preoţilor din 
cuprinsul Episcopiei de Ungheni şi Nisporeni”, din cadrul așa-numitei Mitropolii a „Chișinăului şi a 
întregii Moldove”, probabil invitat de (arhi)episcopul de Ungheni și Nisporeni, din R. Moldova. 


Acolo le-a vorbit preoţilor şi stareților (călugări şi maici), dar şi arhiepiscopului Petru, cu un aşa patos 
despre nocivitatea implicării BOR în Republica Moldova de ai fi zis că este dușmanul natural al 
românilor la est de Prut. 


Principalul argument pe care îl aduce în sprijinul ideii că structura bisericească aparținând de Moscova 
ar fi canonică, iar Mitropolia Basarabiei nu, este Canonul 17 al Sinodului 4 Ecumenic. 


Mai precis, M. S. Chirilă invocă prevederea din acest canon cum că dacă trec 30 de ani de la 
amestecul/preluarea unei eparhii de către alt/alți episcopi şi deținătorii de drept nu reacționează, eparhia 
respectivă trebuie să rămână la uzurpatorii care au preluat-o. 


Cică Sfinţii Părinți, fiind jurişti se orientau după dreptul roman impunând o prescripţie a faptei după 30 
de ani, ceea ce în domeniul dreptului se numește uzucapiune sau prescripţie achizitivă. Nu ne mai 
spune și că dobândirea prin acest proces a unei proprietăţi, chiar şi în drept, are niște limite şi niște 
condiţii, şi se stabileşte la final tot de către o instanţă, dar elementul esenţial pe care îl ignoră domnul 
Chirilă este acesta: Sfinţii Părinţi, când dădeau canoanele, în conglăsuire cu Duhul Sfânt, NU erau 
nedrepți. 


Dar să vedem ce prevede canonul respectiv și tâlcuirea lui din Pidalion. 


CANONUL 17 (Sinodul 4 Ecumenic) 


Parakiile (parohiile) cele țărănești de prin fieștecare eparhie, sau cele de prin sate, să rămână 
nestrămutate la Episcopii cei ce le deţin pe ele, și mai ales dacă fără silă în timp de treizeci de ani pe 
ele ţinîndu-le le-au iconomisit. Iar dacă în curgerea acelor treizeci de ani s-a făcut vreo gâlceavă, sau s- 


ar face pentru acestea, să fie iertat celor ce zic că s-au nedreptăţit, a porni judecată întru acestea la 
Sinodul eparhiei. Iar de nu s-ar nedrepăţi cineva de Mitropolitul său, la exarhul ocîrmuirii, sau la 
scaunul Constantinopolului să se judece, precum s-a zis mai-nainte. lar dacă vreo cetate s-a înoit, de 
împărăteasca stăpânire, sau iarăși s-ar înnoi politiceștilor și publicilor forme, să urmeze și rânduila 
Bisericeștilor parikii. 


TÂLCUIRE 


Parikiile (Nemerniciile) cele ţărăneşti sunt enorii mici, care se află și pe la margini şi la locuri depărtate, 
şi se locuiau de puţini oameni, numindu-se cătunuri. lar nemernicii săteşti, sunt (acele) parohii, care se 
apropiau de tarini şi de sate, și aveau mai mulți locuitori. Deci aceste nemernicii (parohii) ale fieștecărei 
eparhii , porunceşte Canonul acesta, să rămână nereșluite, și neşmult(s)e de la Episcopii cei ce le deţin pe 
ele, și mai ales de le-au avut pe ele în stăpânirea lor în curgere de treizeci de ani, cu bună credinţă și 
fără silă, adică, fără a sili pe cineva, și a le răpi cu nedreaptă pricină. lar dacă în timpul celor 30 de ani, 
s-a făcut vreo pricire pentru acestea, sau după Canonul acesta s-ar face, este voie celor ce zic că se 
nedreptăţesc pentru ele, a-şi căuta pricina lor, la Sinodul eparhiei. Iar dacă cineva s-ar nedreptăți pentru 
acestea de Mitropolitul său, să-și caute judecate sa la exarhul cel mai întâi al ocârmuirii, (al cărui lucru s- 
a făcut nelucrător după acest al patrulea Sinod, precum am zis la subînsemnarea Canonului 9 al 
acestuiaşi Sinod) sau la cel al Constantinopolului, precum s-a zis mai înainte. lar dacă până acum s-a 
zidit vreo cetate prin împărăteasca stăpânire, sau de acum înainte are a se zidi, atuncea nu va căuta a o 
supune pe aceasta Episcopul cel ce se megieșește, ca pe o parohie a sa. Fiindcă rânduiala parohiilor 
acelei Biserici, are a urma legilor şi poruncii politiceşti, ce le-ar rândui împăratul pentru acea din nou 
zidită cetate, şi nu din potrivăl. 


Notă de subsol: Au iertat sinodul împăratului, ca să rânduiască pentru parohii (enorii) la singure 
cetățile cele de dânsul zidite, şi nu de obște la toate, precum socotește Valsamon. pentru că după 
Canonul 12 al aceluiași Sinod, Mitropoliile cele ce prin scrisorile împărăteşti s-au cinstit, numai cinstea o 
dobândesc, şi ele, și Episcopii lor. Iar dreptăţile şi pronomiile neschimbate se păzesc Mitropoliei celei 
ce a fost mai-nainte, și care după adevăr este Mitropolie. 


Pidalion — Cârma Bisericii Ortodoxe, Editura „Credinţa Strămoșească” 2007 — Petru Vodă, pag. 214-215. 


Aceleași lucruri le prevăd şi Canoanele 25 și 38, luate împreună, ale Sinodului 5-6 Ecumenic (Trulan), cu 
aceeaşi tâlcuire. 


In primul rând, canonul legiferează pentru parohii mici şi mai puţin mici. Dar chiar dacă acceptăm că 
prevederile se aplică şi unor regiuni (în cazul de față părţii de răsărit a Moldovei), chiar și aşa în 
cuprinsul canonului, se vede clar condiţia esenţială pentru a avea valabilitate acea prescripţie: „dacă fără 
silă”. 


Această condiţie este explicată şi mai clar în Tâlcuire: „cu bună credinţă şi fără silă, adică, fără a sili pe 
cineva, și a le răpi cu nedreaptă pricină.”. 


Să ne aducem aminte cum a răpit ţarul Alexandru I al Rusiei Basarabia în urma războiului ruso-turc 
1806-1812 erijându-se în „apărător al Ortodoxiei” şi pretinzând că a luat partea de răsărit a Moldovei de 
la turci, deşi Ţările Române NU erau în componenţa Imperiului Otoman, ci doar sub așa-numita 
suzeranitate turcească. 


Despre cât de cinstiți, de drepți şi de îndreptăţiţi au fost ruşii să pătrundă în Moldova și Valahia 


bodoni-intra-sub-incidenta-canoanelor-30-apostolic-si-3-al-sinodului-7-ecumenic/) 
Tragica situație în care se aflau Principatele în 1809 este ilustrată de către diplomatul francez Meriage: 


„Armata rusă distruse în aşa măsură această țară (Valahia), încât ea nu mai oferea deja decât 


Boierii români cer ajutor lui Napoleon 


Planurile expansioniste spre Balcani sub masca apărării fraților întru credință s-au lovit, la începutul secolului 
al XIX-lea, de Austria şi de Imperiul Otoman, la care se adaugă acum şi Franţa lui Napoleon. Doi adversari 
redutabili, pentru că „turcii numai sunt de temut”, nota Talleyrand într-o scrisoare adresată lui Napoleon. În 
1806, armata lui Alexandru I ocupa Principatele pentru a pregăti războiul împotriva Porții. 


În acest timp, o parte a boierimii române cere ajutor lui Napoleon. — https://historia.ro/ 
(https://historia.ro/) 


„Pentru românii din dreapta Prutului plecarea ultimilor trupe ruseşti în toamna anului 1812 a fost un prilej de 
bucurie, manifestată din plin în public. 


Drept mărturie elocventă a atitudinii românilor față de armata de ocupație către sfârşitul acestui război stă 
însăşi reacția populației din octombrie 1812, când au plecat ultimele trupe din Principate: „... nu se putea 
descrie bucuria de care fu cuprinsă poporațiunea Bucureștilor, când văzu că este mântuită de jugul 
ruşilor. Chipul în care poporul îşi manifesta multumirea na putut să fie pe placul consulului rus L. Kirico — 
păpuşi în uniformă de ruşi şi umplute cu paie fură plimbate prin oraş, stropite cu noroi şi apoi arse. Această 
bucurie tinu trei zile, în timpul cărora oraşul fu frumos luminat şi pretutindeni se slobozeau focuri din puşti şi 
pistoale” (Rosetti 1909: 87). 


Tara Moldovei, „întru această epocă de şase ani, călcându-se de oști nesfârşite rosieneşti”, după cum 
scriau boierii moldoveni întro anaforă către domnul Scarlat Al. Callimachi la 2 octombrie 1812, „şi 
făcându-se priveliștea războiului”, iar moldovenii „slujind, muncind cu mâinile şi cu dobitoacele, cu 
păgubire din toate părțile, până la îngenuncherea sa”— până la urmă răsplata a fost raptul ținuturilor: 
Greceni, Codru, Hotărniceni, Orhei, Soroca, Hotin, parte din laşi şi Basarabia propriu-zisă (Bugeacul), 
teritoriu ce cuprindea o suprafață de 45 630 km2, cu 7 400 km2 mai mult decât ceea ce rămăsese sub oblăduirea 
domnului Moldovei (Nistor 1991: 179). Radu Rosetti, la 1914, menționa (Rosetti 1914: 50) că Moldova dintre 
Prut şi Nistru avea o întindere de 45 600 km2, iar cea dintre Prut şi munți numai 38 221 km2. — 


go=articolecn=4194) 


Cine poate fi nedreptul, mincinosul, ignorantul care să poate spune că ruşii au deţinut „cu bună 
credinţă și fără silă, adică, fără a sili pe cineva, și a le răpi cu nedreaptă pricină” nu doar politicește 
dar mai ales ceea ce ne interesează pe noi, bisericeşte adică, teritoriul canonic al Moldovei, partea de 
răsărit?? 


Având în vedere această justificare, TOATĂ CONSTRUCŢIA JURIDICĂ asupra vreunei prescripții 
achizitive favorabilă Patriarhiei Ruse a teritoriului canonic aparţinând la acea vreme Mitropoliei 
Moldovei de sub Patriarhia Ecumenică de la Constantinopol CADE! 


Nu mai este nevoie să justificăm lipsa de reacţie a Patriarhiei Constantinopolului (care, nu ştim daca nu 
va fi existat) față de pierderea unui teritoriu canonic întrucât condiţia esenţială, de mai sus, pentru 
prescripţie NU era/este îndeplinită! Mitropolia Moldovei era oarecum autonomă, iar reacțiile 
mitropoliților Moldovei în condiţii de ocupaţie militară rusescă dar şi ulterior, chiar dacă au fost, erau 
inutile. 


In ce priveşte ultima parte a canonului 17, adică cetăţile înființate de un împărat și supunerea orânduirii 
bisericeşti către politic, o explică mai clar Canonul 12 al aceluiaşi Sinod 4 Ecumenic, după cum vedem 
mai jos. 


CANONUL 12 


Au venit la noi (ştiinţă), că oarecare afară de Bisericeştile legiuri năzuind la stăpâniri, prin Pragmatice 
pe o eparhie au tăiat-o în două, încât din acesta sunt doi Mitropoliţi întru aceeaşi eparhie. Deci a 
hotărît Sfântul Sinod, de aici înainte nimic de acest fel a se îndrăzni de vreun Episcop. Fiindcă cel ce 
se va apuca a face una ca aceasta cade din treapta sa. Iar câte cetăți acum, prin scrisori împărătești, care 
cu nume de Mitropolie s-au cinstit, singură cinstea dobândeasc-o, şi Episcopul cel ce ocârmuiește 
Biserica ei, însă păzindu-se însușitele dreptăți ale Mitropoliei celei adevărate. 


TÂLCUIRE 


Fiindcă oarecare Episcopi iubitori de începătorie, năzuind la împărați, prin porunci împărăteşti (că 
acestea sunt pragmaticele [negoţiaţiile] ce le zice aicea Canonul) cereau să se cinstească cu nume de 
Mitropolie Episcopiile lor, şi pe o eparhie și Mitropolie împărțeau în două, încât din aceasta urmau a fi 
întru una şi aceeaşi Mitropolie doi Mitropolii (care lucru este afară de Sinodiceștile Canoane, și mai ales 
de cel al 8-lea Canon al Sinodului 1), şi să se prigonească între sine-şi din pricina aceasta Episcopii 
eparhiei aceleia, pentru aceasta a hotărât Sfântul Sinodul acesta, ca de aici înainte nici un Episcop să 
îndrăznească aceasta. lar oarecare, numai de s-ar apuca de una ca aceasta, deşi nu o ar isprăvi, să se 
caterisească. lar câte cetăţi şi Episcopii au apucat de s-au cinstit prin împărătești scrisori cu nume de 
Mitropolie să aibă numai cinstea cea din numele acela, și ele, și Episcopii cei ce le au. Dreptăţile însă, 
și stăpânirea lucrurilor Mitropoliei, să se păzească Mitropoliei celei ce cu adevărat şi din început se 
zice şi este Mitropolie, fără a putea cel nou ce cu singură cinstea se zice Mitropolit, a sfeterisi (a-și 
însuși) ceva din acestea. lar dreptul chiar al adevăratei Mitropolii este a hiritonisi Mitropolitul ei pe 
Episcopul Mitropoliei celei din nou cinstite, după Canonul 6 al Sinodului I, care zice, că nu este Episcop 
cel ce nu se face cu socotința Mitropolitului. 


Împărţirea unei eparhii (a Moldovei) în două s-a făcut în mod necanonic în 1812-1813. Au fost doi 
mitropoliți în Ţara Moldovei: unul canonic și unul pus de ruși ( Gavriil Bănulescu Bodoni, inițial 
arhiepiscop, ulterior mitropolit). 


Cel de-al doilea era caterisibil, conform acestui canon și al altora! 


Mitropolitul, episcopul sau episcopii aşezaţi prin influenţa politică să nu-şi poată însuși ceva din 
respectiva mitropolie, stăpân fiind mitropolitul cel adevărat. 


Mai multe despre acest subiect citiți la: 


Suntem filetiști dacă cerem ca o Biserică Ortodoxă Locală să nu ne încalce teritoriul de drept? 
(https://danielvla.wordpress.com/2019/02/08/suntem-filetisti-daca-cerem-ca-o-biserica-ortodoxa-locala- 
sa-nu-ne-incalce-teritoriul-de-drept/) 


basarabiei-ocupate-gavriil-banulescu-bodoni-intra-sub-incidenta-canoanelor-30-apostolic-si-3-al- 
sinodului-7-ecumenic!/) 


FALSUL ARGUMENT cum că Patriarhia Română n-ar putea să invoce dreptul canonic asupra 
teritoriului Basarabiei pentru că nu exista atunci când rușii au creat abuziv o Mitropolie basarabeană 


gandeste-mihai-silviu-chirila-exact-pe-dos-decat-este-in-realitate-adica-anticanonic-si-antinational-in- 
privinta-mitropoliei-basarabiei/) 


mitropoliei-basarabiei-si-acuzatiile-de-etnofiletism-ale-lui-mihai-silviu-chirila/) 


Acest articol a fost publicat în Ortodoxie. Pune un semn de carte cu legătura permanentă. 


Un gând despre „Răspuns la „demonstrația” lui Mihai Silviu 
Chirilă care invocă Canonul 17 de la Sinodul 4 Ecumenic, 
tinând mortis să-i convingă pe preoții și călugării din 
Episcopia de Ungheni și Nisporeni de canonicitatea 
Mitropoliei lor filo-ruse, a „Chișinăului şi întregii Moldove” 


Nume | decembrie 26, 2023 la 13:19 


CUI FOLOSESTE UNITATEA CRESTINILOR? Film documentar despre ecu... 


Răspunde 


Tema: Misty Lake de WordPress.com. 


